Ur gudennig am eus bet gant internet. Setu ar pennad am boa skrivet dimeurzh.  Dibaoe dilun emaon e ti Carlos, hag e vamm Mena (Filomena). Dreist eo an degemer ! (un hanter eur zo e oan o tebriñ ar boued he doa prientet din ar vamm dech da noz evit el almuerzo !)  Carlos a labour diwezhat, neuze ne welan anezhañ nemet e fin an abardaez. Met neuze ez an  ma-unan da zizoleiñ Santiago, diwar e guzulioù ha re Lonely Planet (a zo mat-tre).  Setu un nebeud traou am eus gwelet.  Ur blasenn vihan, Barrio Concha y Toro, nepell eus an ostaleri ma oan lojet a-raok.    Ur feunteun a zo.    Hag ur barzh… Pam eus goulennet outañ ha gellout a raen kemer ur poltred en deus respontet : « Ya, en eskemm eus ur banne kafe », evit farsal e oa. Met benn ar fin e oa dedennet-mat e prenfen digantañ unan eus e varzhonegoù… Goude bezañ tabutet em eus prenet  ur follenn varzhonegoù neuze, gant ar pezh a oa e ganin e foñs ma doug-moneiz (60 peso marteze, nebeutoch eget 10 santim). Ret vo din lenn ar pezh en deus skrivet neuze, mod-kozh, gant ur mekanik skrivañ !  Dech e oan bet o welet unan eus tri zi Pablo Neruda. Sur mat ez in da welet unan all e Valparaiso, rak dreist a-walch e oa hennezh dija ! La Chascona eo anvet an ti, evel ma rae Neruda eus e drede gwreg a veve gantañ aze.   La Chascona a zo kement a blev spulfet, dre ma oa krignenn Matilda en dizurzh bepred ! Ne oa ket tu kemer fotoioù en diabarzh, siwazh peogwir eo dedennus mat. Ar skrivagner en deus penn da benn ijinet an doare sevel ha kinklañ an ti. Neuze e kaver ennañ (pe enno rak meur a zi a zo) : ur sal debriñ hag un davarn doare bourzh ur  vag da vad ; pladoù, gwer, delwennoù, kizeladennoù… adkaset gantañ eus e veajoù a-dreuz ar bed ; un tremen kuzhet en un armel ; tri zavarn disheñvel, a veze implijet hervezh an istim en doa evit an dud pedet… pe choazh e lech preder ha lenn, gant plañchod distabil hag a vlej dindan pazioù an dud, evel ma vefe choazh e-barzh ur vag (daoust dezhañ bezañ displijet gant ar veajoù e bigi!).  Mod-all, ur bruderezh am eus kavet farsus, deoch da chouzout.    Ha goude bezañ gweladennet un tamm karter Bellavista on tremenet dre ar Parque Forestal a-raok distreiñ er chreiz.